

**ΕΛΛΗΝΙΚΗ ΔΗΜΟΚΡΑΤΙΑ Ημερομηνία:** 21 Μαρτίου 2019

**ΝΟΜΟΣ ΞΑΝΘΗΣ Αριθ. Πρωτ.:** 7177

**ΔΗΜΟΣ ΞΑΝΘΗΣ**

**ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΛΟΓΙΣΤΗΡΙΟΥ & ΠΡΟΜΗΘΕΙΩΝ**

**Πληροφορίες: Πολ. Καρακατσάνη**

**Τηλ.: 2541026355**

**ΠΡΟΣΚΛΗΣΗ**

Προς όλες τις επιχειρήσεις που απασχολούνται με τις Εργασίες τεχνικού ελέγχου, έκδοσης κάρτας ελέγχου καυσαερίων, πιστοποίησης των ταχογράφων των οχημάτων και πιστοποίησης των ανυψωτικών μηχανημάτων του Δήμου Ξάνθης.

Κατόπιν σύνταξης της με αριθμό Π5/18-02-2019 Μελέτης - Τεχνικής Έκθεσης της Διεύθυνσης Τεχνικών Υπηρεσιών του Δήμου Ξάνθης και του με αριθμό πρωτ. 4325/18-02-2019 πρωτογενούς αιτήματος, ο Δήμος Ξάνθης ενδιαφέρεται να αναθέσει τις Εργασίες τεχνικού ελέγχου, έκδοσης κάρτας ελέγχου καυσαερίων, πιστοποίησης των ταχογράφων των οχημάτων και πιστοποίησης των ανυψωτικών μηχανημάτων του Δήμου Ξάνθης.

Παρακαλούμε να μας αποστείλετε σχετική προσφορά για τις ανωτέρω υπηρεσίες μέχρι και την **Παρασκευή 29/03/2019** στην ταχυδρομική διεύθυνση: Δήμος Ξάνθης, Πλατεία Δημοκρατίας, Γραφείο Πρωτοκόλλου - υπόψη Τμήματος Λογιστηρίου & Προμηθειών, στην οποία να υποβάλλετε:

1. Το Τυποποιημένο Έντυπο Υπεύθυνης Δήλωσης (ΤΕΥΔ) της παρ. 4 του άρθρου 79 του Ν. 4412/2016 της ΕΑΑΔΗΣΥ, όπως εγκρίθηκε με την υπ' αριθ. 158/2016 Απόφαση της Ενιαίας Ανεξάρτητης Αρχής Δημοσίων Συμβάσεων (ΦΕΚ Β 3698/16.11.2016), ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, επιβεβαιώνοντας ότι ο εν λόγω οικονομικός φορέας πληροί τις ακόλουθες προϋποθέσεις:

α) δεν βρίσκεται σε μία από τις καταστάσεις των άρθρων 73 και 74 του Ν.4412/2016, για τους οποίους οι οικονομικοί φορείς αποκλείονται ή μπορούν να αποκλεισθούν,

β) πληροί τα σχετικά κριτήρια επιλογής τα οποία έχουν καθοριστεί, σύμφωνα την Τεχνική Έκθεση της υπηρεσίας.

1. Εφόσον πρόκειται για φυσικό πρόσωπο αντίγραφο αστυνομικής ταυτότητας ή αντίστοιχου εγγράφου και εφόσον πρόκειται για νομικό, αποδεικτικά έγγραφα νομιμοποίησης του νομικού προσώπου (άρθρο 93 του Ν.4412/2016).
2. Βεβαίωση εγγραφής στο Επιμελητήριο με αντίστοιχο κωδικό απασχόλησης.
3. Το Κέντρο Τεχνικού Ελέγχου Οχημάτων θα πρέπει να προσκομίσει την απαραίτητη Άδεια Ίδρυσης και Λειτουργίας από την οποία να προκύπτει µε σαφήνεια η δυνατότητα διεξαγωγής τεχνικών ελέγχων και ο τύπος οχημάτων που ελέγχονται, καθώς και πιστοποιητικό Συστήματος Διαχείρισης Ποιότητας (ISO 9001:2008) από αρμόδιο φορέα διαπιστευμένο από το Εθνικό Σύστημα Διαπίστευσης.
4. Οι εργασίες πιστοποίησης των ταχογράφων θα πραγματοποιείται από συνεργείο που είναι εξουσιοδοτημένο για τέτοιου είδους εργασίες.
5. Ο έλεγχος και πιστοποίηση ανυψωτικών των μηχανημάτων καθώς και μηχανημάτων έργων θα πραγματοποιηθεί από  φορέα πιστοποίησης ανυψωτικών μηχανημάτων, διαπιστευμένο από το Ε.ΣΥ.Δ. ως προς το ISO 17020:2004.

**Ο Αντιδήμαρχος Ξάνθης**

**Κυριάκος Παπαδόπουλος**

**Συνημμένα:**

* Η με Π5/18-02-2019 Μελέτη - Τεχνική Έκθεση

της Διεύθυνσης Τεχνικών Υπηρεσιών του Δήμου Ξάνθης

* Το Τυποποιημένο Έντυπο Υπεύθυνης Δήλωσης (ΤΕΥΔ)

της παρ. 4 του άρθρου 79 του Ν. 4412/2016 της ΕΑΑΔΗΣΥ